OpenLLM-France/wikimedia huggingface dataset:
# Sa Caleta (Lloret de Mar)

Sa Caleta és una petita platja urbana del municipi de Lloret de Mar (Selva) situada al costat de llevant de la platja de Lloret, passada la petita cala d'es Pou. Orientada al sud-est, té una longitud de 60 m i una amplada mitjana de 22 m, formada per sorra gruixuda i grava, amb un pendent del 5%. El fons marí és sorrenc els primers metres, encara que de seguida es torna rocallós. A la sorra s'acumulen barques de pescadors.
A manca de port a Lloret de Mar, sa Caleta ha estat considerat el petit embarcador natural de la vila, en estar arrecerada del vent i del mal temps.
A l'extrem de llevant comença el camí de ronda, que a la vegada és el 'camí del Castell de sa Caleta', que passa sota el castell d'en Plaja, que malgrat ser una propietat privada, forma la típica estampa de la població. Darrere el castell hi ha el poblat ibèric del Turó Rodó. Passada la punta des Calafats, el camí de ronda passa per la rocallosa cala dels Frares.
Sobre la platja, al final del passeig de sa Caleta, es va erigir l'any 1978 un monument als indians pobres: 'Lloret de Mar recorda agraïda l'esforç i bona voluntat d'aquells fills seus que emigraren a Amèrica per fer fortuna i no van tenir sort. 1778-1978'.

## Referències

* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Sa Caleta». Agència Catalana de Turisme.
* ↑ «Sa Caleta». Lloret de Mar.
* 1 2 Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 46-47. ISBN 978-84-9791-895-4.
* ↑ «Mapa Topogràfic de Catalunya». Institut Cartogràfic i Geològic de Catalunya.
* ↑ Cabré, Tate. Cuba a Catalunya. El llegat dels indians. Cossetània edicions, 2000. ISBN 978-8497913416.
# SCP

SCP té els següents significats:
* Seattle Computer Products, empresa de maquinari de Seattle (Estats Units)
* Partit Conservador Escocès (en anglès Scottish Conservative Party), partit polític d'Escòcia
* Centre d'Activitat Regional pel Consum i la Producció Sostenible (SCP/RAC) (de les sigles en anglès Regional Activity Centre for Sustainable Consumption and Production), centre de cooperació mediterrània amb seu a Barcelona
* Sindicat de Comissaris de Policia, sindicat dins del cos de policia espanyola
* Societat Civil Particular, un tipus de societat civil
* Secure Copy Protocol, un protocol de transferència de fitxers segura
* Single Cell Protein, proteïnes d'origen unicel·lular utilitzades com a font proteïca
# Verge d'Itatí

La Verge d'Itatí es una advocació de la Mare de Déu Argentina en la ciutat d'Itatí en la Província de Corrientes que n'es la patrona on s'está la seva basílica destacada per la seva cúpula.

## Fonts

* 100 anys de la proclamació del culte.
* La Prensa, 2017.
* Clarín, 2012.
# Ryosuke Kojima

Ryosuke Kojima (小島 亨介, 30 de gener de 1997) és un futbolista japonès. Va formar part de l'equip japonès a la Copa Amèrica de 2019.

## Referències

* ↑ Japan Football Association
# Safaretjos de Pelagalls

Els Safaretjos de Pelagalls és una obra de Pelagalls, al municipi dels Plans de Sió (Segarra), inclosa a l'Inventari del Patrimoni Arquitectònic de Catalunya.

## Descripció

Es tracta dels safaretjos del nucli situats a la dreta de la Plaça de l'Església. Consten de dos safaretjos realitzats amb paredat arrebossat i lloses de pedra inclinades a la part superior també amb un arrebossat superior amb incisions geomètriques. Presenten una coberta superior, realitzada posteriorment amb pilastres de maó i bigues superiors de formigó.

## Referències

* ↑ «Safaretjos de Pelagalls». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Safaretjos de Sanaüja

Els Safaretjos de Sanaüja és una obra del municipi de Sanaüja (Segarra) inclosa en l'Inventari del Patrimoni Arquitectònic de Catalunya.

## Descripció

Es tracta dels antics safaretjos del municipi, situats al costat de la riera de Sanaüja, al costat del pont medieval que dona entrada al nucli urbà, als quals s'hi accedeix per unes escales. Foren construïts a principis del segle xx, de planta rectangular i realitzats amb formigó, presenten dos espais diferenciats, un de majors dimensions que l'altre, els quals tenien diferents funcions. La seva ubicació és fruit de l'existència de la riera, de la qual s'aprofitava l'aigua.

## Referències

* 1 2 «Safaretjos de Sanaüja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Vicent Escrig Peris

Vicent Escrig Peris (Llíria, 9 de novembre de 1958) és un activista cultural i polític valencià, diputat a les Corts Valencianes en la VII Valenciana.
Llicenciat en dret a la Universitat de València. Ha estat secretari del Club Bàsquet Llíria, vicepresident de la Unió Musical de Llíria, vicepresident i el 1998 president de la Federació de Societats Musicals de la Comunitat Valenciana. És director de la Casa de la Cultura de l'Alfàs del Pi.
Militant del PSPV-PSOE des del 1985, a les eleccions municipals espanyoles de 1983 fou escollit regidor de l'ajuntament de Llíria, càrrec que ha ocupat fins al 2009, quan renuncià per motius professionals. De 2003 a 2007 fou portaveu del grup socialista-Bloc.
També fou elegit diputat a les eleccions a les Corts Valencianes de 2003. De 2003 a 2007 ha estat secretari de la Comissió de Control de l'Actuació de la RTVV i Societats que en depenen.

## Referències

* ↑ Vicent Escrig al bloc de Pedro Vicente Alamá
* ↑ Fitxa de les Corts Valencianes

## Enllaços externs

* Bloc de Vicent Escrig
# Vicent Escrivà i Peiró

Vicent Escrivà i Peiró (La Font d'En Carròs, 10 de maig de 1948 - 28 de març de 2018) fou un escriptor, filòleg i pedagog valencià.
Començà la carrera docent exercint de mestre de primera ensenyança a Montcada. Posteriorment es doctorà en filologia i fou professor de la Universitat de València. Una de les seues preocupacions constants fou la de promoure l'educació en valencià des de la infància, i amb aquest propòsit mantingué una campanya didàctica en la premsa diària durant la dècada dels anys setanta, i a més de la seua obra literària, en gran part destinada també al públic infantil i juvenil, publicà diversos manuals de llengua i literatura per a ús escolar.
Col·laborà amb un gran nombre d'articles, ressenyes i estudis de crítica literària sobre autors i obres de totes les èpoques, com ara Jaume Roig, Ramon Muntaner, Enric Valor, Vicent Andrés Estellés, etc., en diversos diaris (Levante-EMV, Las Provincias, Noticias al Día, Diario de Valencia, Ciudad, Avui), i en revistes com ara Serra d'Or, Bagalina, Cairell, Lletres de Canvi, L'Espill, Saó i La Rella.

## Obres
### Narracions

* El collar maragdí del rei Hussein, València: Edicions del Bullent, 1984.
* El prim príncep Hussein i altres narracions, Gandia: Ajuntament, 1984.
* Narracions de Macolim, València: Gregal, 1986.
* L'obrecartes i dotze contes de vint minuts, València: Gregal, 1988.
* El viatge contra l'horitzó, València: Ed. del Bullent, 1988.
* Boku, València: Tàndem, 1988.

### Poesia

* Paradís d'enlloc, València: Nau Llibres, 1986

### Estudis literaris i edicions

* Jaume Roig, L'Espill, València: Institució Alfons el Magnànim (Biblioteca d'Autors Valencians), 1981.
* Ramon Muntaner, Crònica (amb il·lustracions de Manuel Boix), Alzira: Bromera, 1991
* Vicent Andrés Estellés, Poemes, València: Conselleria de Cultura, Educació i Ciència, 1986
* Invitació a la literatura catalana (en col·laboració amb Vicent Salvador, i pròleg de Joan Fuster), València: Gregal, 1987
* L'obra literària d'Enric Valor, Paiporta: Denes, 2010

### Altres

* Els xiquets i la llengua (introducció i edició d'Emili Casanova), Paiporta: Denes, 2003.

## Premis

* Fundació Huguet de narrativa, 1975
* Joanot Martorell de narrativa, 1983
* Manuel Rodríguez Martínez de poesia, Alcoi, 1985

## Referències

* ↑ «Escrivà Peiró, Vicent». Qui és qui. Institució de les Lletres Catalanes. [Consulta: 29 març 2018].
* ↑ Sansano, Gabriel; Anna Esteve Guillén. Diccionari de la literatura valenciana actual (1968-2000). Alacant: Institut Juan Gil-Albert, 2001, p. 117.
* ↑ «Bibliografia de Vicent Escrivà en BNE.es». [Consulta: 29 març 2018].
# Saint-Laurent-du-Tencement

Saint-Laurent-du-Tencement és un municipi francès situat al departament de l'Eure i a la regió de Normandia. L'any 2007 tenia 50 habitants.

## Demografia
### Població

El 2007 la població de fet de Saint-Laurent-du-Tencement era de 50 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 21 eren l'habitatge principal de la família, 21 eren segones residències i 5 estaven desocupats. Tots els 48 habitatges eren cases. Dels 21 habitatges principals, 19 estaven ocupats pels seus propietaris i 2 estaven llogats i ocupats pels llogaters; 3 tenien tres cambres, 6 en tenien quatre i 12 en tenien cinc o més. 12 habitatges disposaven pel capbaix d'una plaça de pàrquing. A 10 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Laurent-du-Tencement el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 34 persones, 23 eren actives i 11 eren inactives. De les 23 persones actives 20 estaven ocupades (10 homes i 10 dones) i 3 estaven aturades (3 dones i 3 dones). De les 11 persones inactives 5 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saint-Laurent-du-Tencement a l'INSEE.
* Évolution et structure de la population Fitxa amb el detall de dades de Saint-Laurent-du-Tencement a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ríbnoie

Ríbnoie (en rus: Рыбное) és un poble de l'óblast de Sakhalín, a Rússia, el 2013 tenia 64 habitants.

## Referències

* ↑ Телефонные коды Сахалина - Dialing codes of Sakhalin Arxivat 17 December 2017$^{[Datemismatch]}$ a Wayback Machine. (rus)
* ↑ The Conquest of Ainu Lands, Brett L. Walker, ISBN 0-520-24834-1, ISBN 978-0-520-24834-2
* ↑ Coast of Kushunkotan Arxivat 29 September 2007$^{[Datemismatch]}$ a Wayback Machine., 1873 map.
# Visible

«Visible» té aquests significats:
* Visible, que es veu.
* Espectre visible, tram de longituds d'ona
Viccionari
# Villa Aeroparque

Villa Aeroparque és un nucli de població (fraccionamiento) de l'Uruguai ubicat al sud del departament de Canelones. Es troba sobre la ruta 101, 4,5 quilòmetres al nord-est de l'encreuament amb la Ruta Interbalneària i l'Aeroport Internacional de Carrasco. Forma part de la zona metropolitana de Montevideo.

## Població

Segons les dades del cens de l'any 2004, Villa Aeroparque tenia 4.434 habitants.
| Any | Població |
| 1975 | 865 |
| 1985 | 1.887 |
| 1996 | 3.414 |
| 2004 | 4.434 |
| 2011 | 4.307 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 3 desembre 2011].
* ↑ «Estadístiques 1963–1996 / V» (DOC) (en castellà). Institut Nacional d'Estadística de l'Uruguai, 2004. [Consulta: 3 desembre 2011].

## Enllaços externs

* Mapa de l'INE de Villa Aeroparque (castellà)
# Viljandi JK Tulevik

El Viljandi JK Tulevik fou un club de futbol estonià de la ciutat de Viljandi.

## Història

El club va ser fundat el 1912, i desfet el 1940. Tornà a néixer el 1992, essent membre fundador de la Meistriliiga. La temporada 1997-98 retornà a primera divisió quan el club Lelle SK es mogué a Viljandi i adoptà el nom del club local. Fou segon a la lliga de 1999 i dos cops finalista de la copa els anys 1999 i 2000.

## Palmarès

* Segona divisió estoniana de futbol:
** 2016

## Referències

* ↑ «Viljandi JK Tulevik» (en estonian). Estonian Football Association. [Consulta: 18 juliol 2017].
* ↑ Estònia 1992, rsssf
* ↑ Raha võim Eesti jalgpallis. Postimees, 11. juuli 1997
* ↑ «Estonia - List of Champions». rsssf.com. [Consulta: 9 abril 2017].
* ↑ «Estonia - List of Cup Winners». rsssf.com. [Consulta: 9 abril 2017].

## Enllaços externs

* Web oficial
# Salh d'Escola

Salh d'Escola (Sail d'Escola) (fl. ca 1195) fou un trobador occità. Se'n conserva només una composició segura.

## Vida

No es tenen dades segures sobre la vida d'aquest trobador. El nom, Salh d'Escola, ha estat interpretat per Clovis Brunel amb el significat de "surt d'escola" i seria un renom aplicat a una persona pedant. La vida de Salh d'Escola, possiblement inspirada en l'estrofa que li dedicà el Monjo de Montaudon en la seva galeria satírica, diu que era natural de Bergerac i fill d'un mercader i que estigué a la cort d'Ermengarda de Narbona fins a la seva mort; aleshores es retirà a Bergerac i deixà la poesia.

## Obra

Es conserva només una poesia seva. Alguns cançoners li atribueixen altres composicions: De ben gran joia chantera (PC 202, 5), de Guilhem Ademar; Ges de chantar no·m pren talans (PC 70, 21), de Bernart de Ventadorn; i Manta gent fas meravelhar (PC 372, 5) de Pistoleta.
* (430,1) Gran esfortz fai qui chanta ni·s deporta

## Referències

* ↑ Altres tres composicions surten a nom seu als cançoners, però la crítica prefereix atribuir-les a altres trobadors
* ↑ Escola no és un nom de lloc, en aquest cas, al contrari que molts altres trobadors que duen un prenom seguit d'un segon nom que és un topònim precedit de de
* ↑ Vegeu Riquer, Los trovadores, p. 675 on dona la referència a l'article de Brunel
* ↑ Vegeu la pàgina web mencionada en els enllaços externs. Per exemple, els manuscrits que il·lustren aquest article, li atribueixen Ges de chantar no·m pren talans (vegeu les fotografies)
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 2, p. 675-678 [Comentari i edició de la vida i de la cançó, amb traducció al castellà]

### Repertoris

* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 365
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 31-33[Reproducció de la vida, amb traducció a l'espanyol, i miniatures dels cançoners I i K]
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Salh d'Escola és el número PC 430]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-430/430%20-%20Salh%20d%27Escola.htm
# Sportclub Young Fellows Juventus

El Sportclub Young Fellows Juventus és un club suís de futbol de la ciutat de Zúric. El club va ser fundat el 1992 per la fusió de Young Fellows Zürich (1903) i Società Calcistica Italiana Juventus Zurigo (1922).
Ha jugat més de 50 temporades a la primera divisió suïssa.

## Palmarès

* Copa suïssa de futbol: 1936 (Young Fellows)

## Referències

* ↑ soccerway.com
* ↑ «Switzerland - List of Foundation Dates». rsssf. [Consulta: 9 febrer 2018].
* ↑ Switzerland 1st Level All-Time Table a rsssf
* ↑ Campions de copa
# Tarakà

Tarakà (en rus: Тарака) és un poble del krai de Krasnoiarsk, a Rússia, que el 2014 tenia 183 habitants. Pertany al districte d'Ilanski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Tossal del Castell (Tremp)

El Tossal del Castell és una muntanya de 1.048,8 metres d'altitud, ran de la qual hi ha un petit pla on es conserven restes del Castell de Montllobar. Forma part de l'actual terme municipal de Tremp, dins de l'antic terme de Fígols de Tremp, tots dos del Pallars Jussà. És just al nord del cim més alt de Montllobar, i al sud del coll i del mas del mateix nom.
# ONU Dones

ONU Dones és una entitat de l'Organització de les Nacions Unides destinada a fomentar l'apoderament de les dones i la igualtat de gènere. Va ser establerta amb el nom d'entitat de l'ONU per la igualtat de gènere i l'apoderament de la dona l'any 2010 i va començar a ser operativa l'any següent. La seva actual directora executiva és la sud-africana Phumzile Mlambo-Ngcuka. En 2014 va crear el programa HeForShe.

## Referències

* ↑ «Preguntas Frecuentes». unwomen.org. Arxivat de l'original el 2010-12-15. [Consulta: 20 novembre 2010].
* ↑ «Secretary-General appoints Phumzile Mlambo-Ngcuka of South Africa Executive Director of the United Nations Entity for Gender Equality and Empowerment of Women (UN-Women)». Press release. United Nations, 10-07-2013.
* ↑ Dones i treball. 2016, Consell Econòmic i Social de Barcelona, CESB, 2017 (català)
# Don't Let Me Down

Don't Let Me Down és una composició de John Lennon per a The Beatles gravada a les sessions anomenades "Get Back" al gener del 1969. Llançada en single com a cara B de Get Back l'onze d'abril de 1969 al Regne Unit, i el 5 de maig als EUA, amb el nom "The Beatles with Billy Preston". La versió editada es va enregistrar el dia 28. Interpretada dues vegades al famós concert del terrat del dia 30, va ser retirada de l'àlbum Let It Be per Phil Spector, però recuperada per Paul McCartney el 2003 en l'àlbum Let It Be... Naked.

## Instrumentació

* John Lennon: Guitarra elèctrica rítmica i veu solista doblada
* Paul McCartney: Baix elèctric i harmonia vocal
* George Harrison: Guitarra elèctrica solista
* Ringo Starr: Bateria
* Billy Preston: Piano elèctric
# Jordan Nobbs

Jordan Nobbs és una centrecampista de futbol internacional per Anglaterra des del 2013. Ha participat en l'Eurocopa 2013 i al Mundial 2015, on Anglaterra va ser tercera, i amb l'Arsenal ha guanyat 2 Lliges, 4 Copes i 4 Copes de la Lliga.

## Trajectòria

* Sunderland AFC (08/09 - 10/11)
* Arsenal FC (2011 - act.)

## Referències

* ↑ «She kicks». Arxivat de l'original el 2013-10-29. [Consulta: 17 juliol 2016].
* ↑ BBC Sport
# Salată de boeuf

Salată boeuf (en català: amanida de vedella) és un plat tradicional romanès i moldau, que se serveix generalment durant totes les ocasions festives i especials. És una combinació de carn picada de vedella, pollastre o pit de gall d'indi i verdures, amanides amb maionesa i murături (verdures en vinagre). També existeix la versió vegetariana sense carn.
El plat es prepara generalment en grans quantitats per a tota la festa com la vigília de Nadal. Es menja com a entrant i amanida per a carns fregides. Hi ha lleugeres diferències en les quantitats a servir i això ja és cosa de gustos.
El nom pot suggerir una influència culinària francesa, ja que la paraula bœuf és francesa per a carn de vedella, però no té un origen clar. És similar a l'amanida olivier o l'amanida russa, que normalment no porten carn.

## Referències

* ↑ Boeuf Salad at food.com

## Enllaços externs

* Salada de boeuf Arxivat 2021-02-09 a Wayback Machine. a gourmet-European-recipes.com
# Normandy

«Normandy» té aquests significats:
Toponímia:
* Normandy (Missouri), una població dels Estats Units a l'estat de Missouri.
* Normandy (Tennessee), una població dels Estats Units a l'estat de Tennessee.
* Normandy Park, una població dels Estats Units a l'estat de Washington.
# Nota de protesta

La nota de protesta és una comunicació, verbal o signada, on un estat sobirà comunica a un altre la seva disconformitat amb determinada conducta d'aquest. Això pot demanar (o exigir) el restabliment de la situació anterior. Després pot, eventualment, anunciar l'adopció de mesures de retorsió o represàlies, o també apel·lar a algun mitjà de solució pacifica de conflictes.
Dins d'una hipotètica escala, la gradació d'un episodi de tensió entre dos estats que mantenen relacions diplomàtiques seria (de menys a més) la següent:
* tramesa d'una nota de protesta
* convocatòria de l'ambaixador (pel Ministeri d'Afers Exteriors davant el qual es troba acreditat, sovint per fer-li entrega personalment d'una nota de protesta)
* crida a consultes de l'ambaixador
* suspensió de relacions diplomàtiques
* trencament de relacions diplomàtiques.
Per part dels mitjans de comunicació és força freqüent —i erroni— confondre la convocatòria d'un ambaixador amb la crida a consultes.
Sovint, la nota de protesta es lliura per algun alt funcionari del Ministeri d'Afers Exteriors o, fins i tot pel mateix Ministre, al Cap de Missió estranger prèviament convocat a aquest efecte. També pot ser lliurada pel cap de Missió en el Ministeri d'Afers exteriors.

## Referències

* ↑ Minrel. «Ministro Ampuero confirma entrega de nota de protesta a Embajador de Venezuela en Chile: “El Gobierno de Chile rechaza las acusaciones calumniosas”» (en castellà), 24-09-2018. [Consulta: 22 febrer 2021].
# Nico Mattan

Nico Mattan (Izegem, 17 de juliol de 1971) fou un ciclista belga professional entre 1994 i 2007.
La seva millor temporada fou el 2001, quan guanyà els Tres dies de De Panne i el GP Ouest France-Plouay, sent el primer belga del rànking de la temporada. Amb tot, la seva principal victòria fou la Gant-Wevelgem de 2005.
El 7 d'octubre de 2007 posà fi a la seva carrera professional en finalitzar el Circuit franco-belga.

## Palmarès

* 1996
** Vencedor d'una etapa del Tour de Valònia
* 2000
** 1r a la Gullegem Koerse
* 2001
** 1r al GP Ouest France-Plouay
** 1r al Giro del Piemont
** 1r als Tres dies de De Panne i vencedor d'una etapa
** Vencedor d'una etapa de la París-Niça
* 2003
** Vencedor d'una etapa de la París-Niça
* 2004
** 1r al Noord Nederland Tour (ex aequo amb 21 ciclistes més)
* 2005
** 1r a la Gant-Wevelgem

### Resultats al Tour de França

* 1996. 123è de la classificació general
* 2000. 22è de la classificació general
* 2001. 98è de la classificació general
* 2002. 123è de la classificació general

### Resultats a la Volta a Espanya

* 1998. 67è de la classificació general

## Referències

* ↑ Rànking de la temporada 2001
* ↑ «Flecha roza el triunfo en la clásica Gante-Wevelgem». El Mundo Deportivo, 07-04-2005, p. 53 [Consulta: 3 abril 2015].

## Enllaços externs

* Web personal Arxivat 2009-02-07 a Wayback Machine.
* Fitxa de Nico Mattan a sitiodeciclismo.net'